Ekonomia amerikane dhe tregu i punës
Zhvillimi i teknologjisë ka bërë që të shkurtohen vende pune, por të shtohen të tjera.
Ekspertët në Shtetet e Bashkuara fajësojnë automatizimin për humbjen e miliona vendeve të punës në industri. Një shembull: Industria amerikanee automobilëve prodhoi dhe shiti një numër rekord automjetesh në vitin 2015, dhe kjo u realizua me një numër më të vogël punëtorësh sesa më parë. Kjo ka bërë që shumë njerëz të zhvendosur nga kompanitë industriale të ndihmohen për t’u përgatitur për të ardhmen, e cila për ta është e pasigurtë. Këta janë punonjës të uzinës Ford, që dikur montonin makina si Modeli-T. Pjesa më e madhe e punës bëhej me dorë. Presioni i konkurrencës i detyroi kompanitë të kërkonin mënyra më efikase, që kërkonin më pak punë fizike për të prodhuar pjesë këmbimi. Ky ishte një lajm i keq për miliona punonjës, si Holly Stover, e cila dikur ka punuar në kompani industriale. Atë e pushuan pas shumë vitesh në firma për prodhimin e çelikut. - thotë ajo. Me ndihmën e një këshilltari për punësimin, Stover po eksploron lloje të reja pune. Ajo po shikon gjithashtu mundësinë e kualifikimit duke ndjekur kurse. Një ekspert në Universitetin Georgetown, thotë se shtimi i robotëve, nënkupton se një numër më i vogël njerëzish në linjat e prodhimit do të kenë punë të paguara mirë. Por një zyrtar i lartë i Departamentit të Punës thotë se ndryshimet ekonomike sjellin mundësi të reja për punonjësit, nëse ata kanë aftësitë e nevojshme. Shumë punëdhëns ankohen se nuk mund të gjejnë njerëz që të kryejnë punë me makineri të avancuara. - thotë zoti Lu. Kryetari i Aleancës së Komunitetit të Miçiganit Jugperëndimor thotë se punëdhënësit janë duke u përpjekur të mbyllin boshllëqet e krijuara nga mungesa e kualifikimit, duke kërkuar punonjës për punë të paguara mirë, si elektriçistë apo hidraulikë. Organizata e Gregut i ndihmon punonjësit e zhvendosur të gjejnë mënyra kualifikimi. Ai thotë se pjesë e problemit është sistemi amerikan i arsimit, që e ve theksin tek përgatitja e studentëve për kolegj dhe shumë pak tek ata të kanë interesa dhe aftësi të tjera për punë teknike.